ایمان اکیڈمی

**ایمان اکیڈمی** (عربی:مدارس الإيمان) ہیوسٹن، ٹیکساس میں واقع ایک نجی اسلامی اسکول سسٹم ہے جو کلاس اول سے کلاس بارہویں تک تعلیم فراہم کرتا ہے۔ اس کے دو کیمپس ہیں جو امریکی نطام تعلیم کے گریڈ بارہ تک کی رسمی تعلیم کے ساتھ ساتھ اسلامی علوم بھی سکھاتے ہیں۔ یہ اکیڈمی 1995ء میں کمیونٹی کے چند اراکین اور خاندانوں کی کاوشوں سے قائم ہوئی۔
ایمان اکیڈمی نصاب تعلیم میں معیاری مضامین کے ساتھ ساتھ عربی زبان، قرآن مجید اور اسلامی تعلیمات کو لازمی طور پر شامل کرتی ہے۔ سند حاصل کرنے سے پہلے تمام طلبہ کو کم از کم 120 گھنٹے کمیونٹی سروس مکمل کرنا لازمی ہے۔ اکیڈمی میں سندیافتہ اساتذہ موجود ہیں جن میں سے بہت سے ماسٹر اور پی ایچ ڈی کی ڈگریاں رکھتے ہیں۔ دونوں کیمپسز میں مل کر تقریباً 100 سے زائد ملازمین کام کرتے ہیں۔
ایمان اکیڈمی کے پاس دونوں مقامات پر فیتھ ساؤتھ ویسٹ چائلڈ کیئر (Faith Southwest Childcare) اور فیتھ ساؤتھ ایسٹ چائلڈ کیئر کے نام سے بچوں کی دیکھ بھال کے لائسنس یافتہ ابتدائی پروگرام ہیں۔ دونوں اسکول ایک ہی پراپرٹی پر واقع ہیں۔ بچوں کی دیکھ بھال کے حوالے سے مراکز پر مبنی تعلیمی پروگرام پیش کیے جاتے ہے جن میں عربی، قرآن، انگریزی، ریاضی اور اسلامی تعلیمات سکھاتے ہیں۔ یہ پروگرام ایک ماہ سے پانچ سال تک کے بچوں کے لیے ہیں۔

## طلبہ اور تنوع
2012 تک ایمان اکیڈمی ساؤتھ ویسٹ میں 500 طلبہ تھے۔  2026 میں ایمان اکیڈمی کے دونوں کیمپس میں کل ملا کر تقریباََ 700 سے 1000 کے قریب طلبہ زیر تعلیم ہیں۔ طلبہ کا پس منظر متنوع ہے جس میں عرب، ہسپانوی، افریقی امریکی، افریقی، ہندوستانی، بنگلہ دیشی، پاکستانی، انڈونیشیائی اور دیگر شامل ہیں۔ بہت سے طلبہ امریکا میں پیدا ہوئے اور پرورش پائے ہیں جبکہ کچھ تارکین وطن بھی ہیں۔
## کیمپس
ایمان اکیڈمی بنیادی طور پر دو کیمپس پر مشتمل ہے۔ ایمان اکیڈمی ساؤتھ ویسٹ اس وقت محدود مقصد ہیوسٹن شہر کی حدود میں ہے۔ پہلے یہ مشن بینڈ سی ڈی پی میں تھا۔ طلبہ ساؤتھ ویسٹ ہیوسٹن، بیلیئر، اسٹافورڈ اور شوگر لینڈ میں رہتے ہیں۔ جنوب مشرقی کیمپس ویبسٹر پوسٹل ایڈریس کے ساتھ ہیوسٹن میں ہے۔ جنوب مشرقی کیمپس میں جانے والے طلبہ کلیئر لیک ایریا، فرینڈز ووڈ، لیگ سٹی، پاساڈینا، پرلینڈ اور ویبسٹر میں رہتے ہیں۔ اسکول انتظامیہ اور جنوب مشرقی کیمپس پہلے ہیوسٹن میں 10929 المیڈا جینوا روڈ پر تھے۔
## کھیل اور کھلاڑی
2012ء تک ایمان اکیڈمی ساؤتھ ویسٹ اپنے طلبہ کے لیے دیگر اسکولوں کے ساتھ الگ الگ ایتھلیٹ کھیلوں کا شیڈول بناتی تھی۔ اسکول کے کچھ کھلاڑی شہر انتظامیہ کی بنیاد پر چلنے والی ایتھلیٹک لیگ میں شامل ہوتے تھے۔ 2010ء میں ایمان اکیڈمی ساؤتھ ویسٹ نے ٹیکساس ایسوسی ایشن آف پرائیویٹ اینڈ پیروشل اسکولز (TAPPS) میں شمولیت کے لیے درخواست دی جو ریاست کے نجی اسکولوں کی ایتھلیٹک اور مقابلہ جاتی لیگ ہے۔ تنظیم نے جواب میں ایک سوالنامہ بھیجا جس میں ایسے سوالات شامل تھے جیسے "قرآن میں تاریخی طور پر عیسائیت یا یہودیت کو مکمل طور پر قبول نہیں کیا گیا ہے جیسا کہ ایک عیسائی یا یہودی اپنے مذہب کو سمجھتا ہے۔ پھر آپ اس ایسوسی ایشن میں کیوں شامل ہونا چاہتے ہیں جس کے بنیادی عقائد آپ کا مذہب مسترد کرتا ہے؟" ایمان اکیڈمی ساؤتھ ویسٹ نے سوالنامہ اور درخواست مکمل کی مگر پھر بھی ان کی شمولیت مسترد کر دی گئی۔ 2012ء میں اسکول نے دوبارہ شمولیت کی کوشش کی مگر ایک بار پھر انکار ہوا۔
2012-2013ء میں ایمان اکیڈمی ساؤتھ ویسٹ نے آل گرلز سافٹ بال لیگ میں شمولیت اختیار کی اور اس کے چار آل گرلز سافٹ بال ٹیموں میں سے ایک نے فائنل میں دوسرا مقام حاصل کیا۔
اکیڈمی کی فٹ بال ٹیم مضبوط اور اچھی ہے۔ بہت سے طلبہ مقامی بیس بال، فٹ بال، کراٹے، باسکٹ بال اور فینسنگ ٹیموں میں کھیلتے ہیں اور نمایاں کھلاڑی ہیں۔ ایمان اکیڈمی کے طلبہ مختلف شعبوں میں اولمپک کوالیفائنگ کی سطح تک بھی پہنچے ہیں۔
## دیگر معلومات
ایمان اکیڈمی کسی بھی مسجد یا تنظیم سے وابستہ نہیں ہے۔ دونوں کیمپسز کسی مسجد سے منسلک نہیں ہیں۔ طلبہ، اساتذہ اور عملے کے لیے کیمپس پر نماز کی سہولیات موجود ہیں جن میں آن لائن سروسز بھی شامل ہیں۔
## مزید دیکھیے
* ہیوسٹن میں اسلام
## حوالہ جات

## بیرونی روابط
* 

زمرہ:ٹیکساس میں اسلامی اسکول
زمرہ:مضامین جن میں اوپن اسٹریٹ میپ کے مقامات کے نقشے شامل ہیں
زمرہ:ہیئز کاؤنٹی، ٹیکساس کی شخصیات
زمرہ:ہیوسٹن میں مذہبی اسکول